kardosdrur/scandi-wiki huggingface dataset:
Detroit-floden

Detroit er en flod i Nordamerika. Den forbinder Lake St. Clair med Lake Erie. 
Den 45 km lange flod danner grænsen mellem mellem USA og Canada, og de to store byer, Detroit i Michigan, USA, og Windsor, Ontario, Canada, ligger på hver sin side af floden.

Detroit-floden har spillet en vigtig rolle i Nordamerikas og byen Detroits historie, og den er en af de travleste floder i verden. Dens betydning stammer især fra, at den er en del af transportruten, der forbinder søerne Lake Michigan, Lake Huron og Lake Superior til St. Lawrence Seaway og Eriekanalen. Efter industrialiseringen af især byen Detroit blev floden gennem det meste af det 20. århundrede stærkt forurenet, men i de senere år er den blevet meget renere, og den har nu både økonomisk og rekreativ betydning. Der er en række øer i floden, og den nedre del af løbet indgår i naturbeskyttelsesområdet Detroit River International Wildlife Refuge.

Noter 

Vandløb i USA
Vandløb i Canada
6. etape af Tour de France 2013

Sjette etape af Tour de France 2013 er en 176 km lang flad etape. Den bliver kørt torsdag den 4. juli fra Aix-en-Provence til Montpellier.

Det er 30 gang at Montpellier enten er start- eller målby for en etape i Tour de France, i mens det bliver Aix-en-Provences sjette gang.

Eksterne henvisninger 
 Etapeside  på letour.fr 

06
Montpellier
Lake St. Clair

Lake St. Clair er en sø, der ligger i området med de store søer, men regnes normalt ikke iblandt disse, da den er meget mindre end de øvrige søer. Søen er opkaldt efter Clara af Assisi og ligger mellem Ontario i Canada og Michigan i USA; midten af søen udgør grænsen mellem de to lande. Lake St. Clair er forbundet mod nord med Lake Huron via St. Clair-floden og mod syd med Lake Erie gennem Detroit-floden. Den ligger små ti km nordøst for byen Detroit i Michigan og søsterbyen Windsor i Ontario. 

Søen er omkring 42 km lang i nord-sydlig retning samt omkring 39 km i øst-vestlig retning. Den er ikke ret dyb med en gennemsnitlig dybde på 3,4 m og en maksimal naturlig dybde på 6,5 m. Da den indgår i den vigtige transportsøvej mellem de store søer, har man dog udgravet en kanal i søen, der er 8,2 m dyb, så større fartøjer kan passere.

St. Clair, Lake
7. etape af Tour de France 2013

Syvende etape af Tour de France 2013 er en 205 km lang flad etape. Den bliver kørt fredag den 5. juli fra Montpellier til Albi. Det er sprinternes sidste chance for at vinde en etape, inden der venter to bjergetaper i Pyrenæerne og en hviledag.

Det er 30 gang at Montpellier enten er start- eller målby for en etape i Tour de France, i mens det bliver Albis 11 gang.

Eksterne henvisninger 
 Etapeside  på letour.fr 

07
Montpellier
8. etape af Tour de France 2013

Ottende etape af Tour de France 2013 er en 194 km lang bjergetape. Den bliver kørt lørdag den 6. juli fra Castres til skisportsstedet Ax 3 Domaines i Pyrenæerne. Det er årets første bjergetape.

Det er fjerde gang at Ax 3 Domaines enten er start- eller målby for en etape i Tour de France, i mens det bliver Castres femte gang som vært for løbet.

Eksterne henvisninger 
 Etapeside  på letour.fr 

08
Thomas Lund til Grinderslev Kloster

Thomas Thomsen Lund (født 1728 på Slumstrup (døbt 4. april), død 1. oktober 1777 i Øster Assels) var en dansk godsejer, som bl.a. var kendt for at være en hård herremand.

Virke 
Han var søn af Thomas Thomsen Lund og Apelone Pedersdatter Møller.

Lund købte Grinderslev Kloster i 1761. I 1763 købte han Blidstrup (26 Td. Hrtk.) og Gammellund (53 Td. Hrtk) samt Tiender og Bøndergods (131 og 443 Td. Hrtk.) for 37.000 rigsdaler af Frederik Klingenbergs enke (Anna Cathrine von Bülow), som solgt det hele efter sin anden mands død i 1762. I 1771 solgte han Blidstrup herregård på grund af vanskeligheder med økonomien. I 1774 grundlagde han Morsø-fabrikken, der var den første produktion af fajance uden for København. Fabrikken lavede de smukkeste bakkeborde, spisestel og kander. Han døde som en ruineret mand i 1777.

Thomas Lund ægtede Birgitte Sophie Friis den 5. juni 1761 i Gammelstrup, Viborg.

Spøgelset 
Spøgelset af Thomas Lund er kendt som den et-benede "Thomas Pileben", der stadig skulle rider på sin hest mellem Øster Assels og Gammellund.

Kilder 
 Data fra kirkebøger på DIS-Forum
 runeberg.org/trap

Danskere i 1700-tallet
Godsejere fra Danmark
Fabrikanter fra Danmark
9. etape af Tour de France 2013

Niende etape af Tour de France 2013 er en 165 km lang bjergetape. Den bliver kørt søndag den 7. juli fra Saint-Girons til Bagnères-de-Bigorre i Pyrenæerne. Etapen er den sidste inden årets første hviledag.

Det er årets anden bjergetape og rytterne skal over toppen på de fem bjerge, Col de Portet d'Aspet, Col de Menté, Col de Peyresourde, Col de Val Louron-Azet og La Hourquette d’Ancizan, inden der venter 30 km nedkørsel mod målet i Bagnères-de-Bigorre.

Det er tiende gang at Bagnères-de-Bigorre enten er start- eller målby for en etape i Tour de France, i mens det bliver Saint-Girons femte gang som vært for løbet.

Eksterne henvisninger 
 Etapeside  på letour.fr 

09
Bjurholm

Bjurholm er en by i Västerbottens län i Ångermanland i  Sverige, som ligger cirka 60 kilometer vest for Umeå ved Öreälven. Den er administrationsby i  Bjurholms kommun og havde i 2010  	968 indbyggere.
10. etape af Tour de France 2013

Tiende etape af Tour de France 2013 er en 193 km lang flad etape. Den bliver kørt tirsdag den 9. juli fra Saint-Gildas-des-Bois til Saint-Malo i Bretagne. Etapen er den første efter hviledagen i Saint-Nazaire.

Det er Saint-Gildas-des-Bois første gang som enten er start- eller målby for en etape i Tour de France, i mens det bliver Saint-Malos ottende gang som vært for løbet.

Eksterne henvisninger 
 Etapeside  på letour.fr 

10
11. etape af Tour de France 2013

Elvte etape af Tour de France 2013 er en 33 km lang etape der køres som en enkeltstart. Den bliver kørt onsdag den 10. juli fra Avranches til UNESCO Verdensarvsområdet Mont Saint-Michel i Normandiet. Etapen er den første ud af løbets to enkeltstarter.

Det er Mont Saint-Michel første gang som enten er start- eller målby for en etape i Tour de France, i mens det bliver Avranches tredje gang som vært for løbet.

Eksterne henvisninger 
 Etapeside  på letour.fr 

11
Öreälven

Öreälv er en cirka 190 kilometer lang elv i det sydlige Lappland og nordlige Ångermanland, og har et afvandingsområde på 3028.9 km²
. 

Öreälven har sit udspring på Stöttingfjället vest for Lycksele og løber ned til Örträsksjön. Derefter slynger den sig kraftigt videre på sin vej til havet og munder ud Bottenhavet nedenfor byen Öre. Den er kendt som en god kanorute og byder på godt laksefiskeri, især mellem Bjurholm og Agnäs.

Nord for Örträsksjön kaldes Öreälv også for Örån.

Den 5 oktober 1919 inviedes Tallbergsbroen, verdens største, normalsporede jernbanebro af beton, som førte Stambanan genom övre Norrland over Öreälven. Den erstattede en ældre bro fra 1891. En ny bro indviedes i 1994, da den ældre var for nedslidt. Alle tre broer ligger der endnu

Bifloder 
fra kilderne til havet
 Bäverbäcken
 Granån
 Vargån
 Balån

Eksterne kilder og henvisninger

Vandløb i Sverige
17. etape af Tour de France 2013

Syttende etape af Tour de France 2013 er en 32 km lang etape der køres som en enkeltstart. Den bliver kørt onsdag den 17. juli fra Embrun til Chorges i Hautes-Alpes. Etapen er den anden ud af løbets to enkeltstarter.

Det er Chorges første gang som enten er start- eller målby for en etape i Tour de France, i mens det bliver Embruns tredje gang som vært for løbet.

Eksterne henvisninger 
 Etapeside  på letour.fr 

17
12. etape af Tour de France 2013

Tolvte etape af Tour de France 2013 er en 218 km lang flad etape. Den bliver kørt torsdag den 11. juli fra Fougères til Tours i Indre-et-Loire.

Fougères har været start- eller målby for en etape i Tour de France én gang før, i mens det bliver Tours syvende gang som vært for løbet.

Eksterne henvisninger 
 Etapeside  på letour.fr 

12
Tours
Valdemar Reedtz

Valdemar Reedtz (11. februar 1659 i København – 10. april 1724 på Barritskov) var en dansk godsejer, amtmand og officer, far til Tønne Reedtz.

Han var søn af oberst Tønne Reedtz og Lisbet Mogensdatter Sehested (1632-1705), var 1674 elev på Sorø Akademi, blev 1677 fændrik i dragonerne og 1682 premierløjtnant, blev forsat til Marineregimentet, blev 1683 kaptajn, 1689 chef for Grenaderkorpset, var 1686 i fransk tjeneste, blev 1695 major og 2. oktober 1699 oberst, kommandant og amtmand på Bornholm. 1708 blev Reedtz karakteriseret brigader, 1711 generalmajor og fik 28. november 1717 afsked efter ansøgning.

1700 havde han arvet Barritskov.

30. november 1696 ægtede han i København Dorte Holgersdatter Trolle (25. september 1668 - 5. juli 1719), datter af oberst Holger Trolle til Rygård og Ingeborg Gregersdatter Krabbe (af Østergaard) til Kølbygård.

Han er begravet i Barrit Kirke.

Kilder 
 Danmarks Adels Aarbog 1947.

Valdemar
Generalmajorer fra Danmark
Godsejere fra Danmark
Personer fra København
Danskere i 1600-tallet
Danskere i 1700-tallet
Amtmænd fra Danmark
13. etape af Tour de France 2013

Trettende etape af Tour de France 2013 er en 173 km lang flad etape. Den bliver kørt fredag den 12. juli fra Tours til Saint-Amand-Montrond i Cher.

Saint-Amand-Montrond har været start- eller målby for en etape i Tour de France to gange før, i mens det bliver Tours syvende gang som vært for løbet.

Eksterne henvisninger 
 Etapeside  på letour.fr 

13
Tours
14. etape af Tour de France 2013

Fjortende etape af Tour de France 2013 er en 191 km lang flad etape. Den bliver kørt lørdag den 13. juli fra Saint-Pourçain-sur-Sioule i Allier til Lyon. Det er løbets sidste regulære sprinteretape inden sidste etape til Paris, da der venter hviledag, enkeltstart og bjergetaper i Alperne.  

Saint-Pourçain-sur-Sioule har aldrig været start- eller målby for en etape i Tour de France før, imens det bliver Lyons 16 gang som vært for løbet.

Eksterne henvisninger 
 Etapeside  på letour.fr 

14
Tour de France 2013, 14. etape af
Jens Maltesen Sehested

Jens Maltesen Sehested (22. september 1651 på Kongsgård ved Stavanger – 16. maj 1730) var en dansk-norsk officer og godsejer.

Karriere 
Han var søn af Malte Clausen Sehested til Rydhave (død 1661) og dennes 2. hustru, fødtes i Stavanger, blev 1676 ritmester ved Gevekes Regiment, 1677 major ved 2. jyske Regiment, hvor han 1681 blev oberstløjtnant, og tog derefter afsked i 1684. Han trådte imidlertid 1689 atter ind i militærtjenesten som oberst for et af de kavaleriregimenter, der sendtes som hjælpetropper i engelsk sold til Irland. Her kæmpede han således i 1690 ved Boynefloden (Drogheda). Efter at de danske hjælpetropper 1692 var overført til Flandern, deltog han her i de følgende felttog, indtil han 1696 blev chef for et nationalt rytterregiment i Norge (regimentet gik 1701 over til et dragonregiment), blev 1704 brigader og 1710 generalmajor, hvorefter han samme år fratrådte regimentskommandoen. Den kommanderende general i Norge, Woldemar Løvendal, udtaler ved denne tid om Sehested, at han er "en gammel skikkelig Mand, som til Nød kan føre en Eskadron, men ikke mere; han har hverken Hukommelse eller Livlighed". Ikke desto mindre førte Sehested flere år senere, da Carl XII i 1716 gjorde sit første indfald i Norge, gentagende selvstændig kommando, idet han efter kong Carls kamp i Høland med oberst Ulrik Christian Kruse besatte og forhuggede defileerne over Gjelleråsen og Bagåsen, så at den svenske konge for at nå ind til Christiania måtte tage en lang omvej syd over Øjeren, gennem Vestby og videre over den islagte Bundefjord. Derefter fik Sehested at dække vejen fra Christiania gennem Røken til Drammen og således at sikre den ved Gjellebæk stående norske hovedstyrkes højre flanke. Efter at Carl XII igen havde forladt Norge, tog han dog samme år sin afsked og fik da generalløjtnants karakter; han døde først 1730.

Han er begravet i Sorø Klosterkirke.

Ægteskaber 
Sehested var to gange gift:
 1681 med Else Skeel (død 1682), der bragte sin mand herregården Katholm i Jylland, hvilken gård hun arvede efter sin fader, Albert Skeel; hendes moder var Anne Ramel.
 1. oktober 1684 med Margrethe Sophie Ramel (1664-1728), datter af Ove Ramel. Børn:
 Else Skeel Sehested (29. november 1685 på Hessel, Aalsø - død efter 1749)
 Ove Ramel Sehested (1687-1774)
 Margrethe Sehested
 Knud Gyldenstierne Sehested (1760-1758)
 Birte Sehested
 Anne Sophie Sehested
 Cathrine Sehested
 Just Sehested
 Mette Sehested (ca. 1700 - 18. april 1779 i Roskilde)
 Anne Magdalene Sehested
 Anne Sophie Sehested

Kilder 
 C.O. Munthe, "Jens Maltesen Sehested", i: C.F. Bricka (red.), Dansk biografisk Lexikon, København: Gyldendal 1887-1905.
 Carl Johan Anker, Biografiske data om 330 norske generalspersoner.
 Personalhistorisk Tidsskrift, 3. række I.
 Danmarks Adels Aarbog 1954.

Eksterne henvisninger 
 

Personer i Dansk Biografisk Leksikon
Generalløjtnanter fra Danmark
Kavaleriofficerer fra Danmark
Personer i Den Store Nordiske Krig fra Danmark-Norge
Danskere i 1600-tallet
Danskere i 1700-tallet
Godsejere fra Danmark
Jens Maltesen
15. etape af Tour de France 2013

Femtende etape af Tour de France 2013 er en 242 km lang bjergetape. Den bliver kørt søndag den 14. juli fra Givors i Rhône til "Det skaldede Bjerg" Mont Ventoux i Provence. Dette er sidste etape inden hviledagen i Vaucluse.

Givors har aldrig været start- eller målby for en etape i Tour de France før, imens det bliver Mont Ventouxs 9 gang som vært for løbet.

Eksterne henvisninger 
 Etapeside  på letour.fr 

15
16. etape af Tour de France 2013

Sekstende etape af Tour de France 2013 er en 168 km lang kuperet etape. Den bliver kørt tirsdag den 16. juli fra Vaison-la-Romaine i Provence-Alpes-Côte d'Azur til Gap i Hautes-Alpes. Dette er første etape efter hviledagen i Vaucluse.

Vaison-la-Romaine har været start- eller målby for en etape i Tour de France én gang før, imens det bliver Gaps 21 gang som vært for løbet.

Eksterne henvisninger 
 Etapeside  på letour.fr 

16
FamilyMart

er en japansk franchisekæde af conveniencebutikker. Butikskæden åbnede den første butik i Japan den 1. september 1981. FamilyMart er Japans tredje største nærbutikskæde, efter 7-Eleven og Lawson, og den største butikskæde i Sydkorea. FamilyMart ejes og styres af FamilyMart Company, Limited. Hovedaktionæren er Itochu med en ejerandel på 35,55 % Hovedsædet er på 17. etage i Sunshine60 Building i Ikebukuro, Toshima, Tokyo.

Alle almindelige japanske nærbutiksvarer som basale fødevarer, magasiner, manga, sodavand, alkoholiske drikke, nikuman, stegt kylling, onigiri og bento er tilgængelige i FamilyMart.

FamilyMarts officielle motto er "FamilyMart, Where You Are One of the Family."

Vækst og udvikling 

FamilyMart har også franchisebutikker i Thailand, Sydkorea, Taiwan, Kina (Shanghai, Guangzhou og Suzhou), USA, Bangladesh og Vietnam (Ho Chi Minh City ). Endvidere driver sydkoreanske franchiasetagere to butikker i Nordkorea for sydkoreanske turister og arbejdere i Kaesong Industrial Region og Mount Kumgang Tourist Region.
Pr. 31. august 2009 var der på verdensplan 21.579 butikker, med en stor vækst i Asien udenfor Japan. Der er 9.160 butikker i Japan, 7.741 butikker i Sydkorea, 2.842 butikker i Taiwan, 1.030 butikker i Kina, 767 butikker i Thailand, 28 butikker i Vietnam, 10 butikker i USA og en butik i Indonesien.

Fra juli 2005 begyndte FamilyMart at åbne flere butikker i Los Angeles, Californien, de første af i alt 250 planlagte i USA. Det nordamerikanske butikskædemærke er "Famima!!".

November 2010 bekendtgjorde FamilyMart at de ville fastholde antallet af butikker i USA på 10 pga. vanskelige økonomiske forhold. Ekspansionen er dog fortsat i Asien især i Kina.

Juni 2012 bekendtgjorde Family Mart i Sydkorea at de ville rebrande butikskæden under navnet CU.

Kilder

Eksterne henvisninger 

 FamilyMart official homepage 

Nærbutikskæder
Etableret i 1981
Detailvirksomheder fra Japan
Virksomheder i Tokyo
18. etape af Tour de France 2013

Sekstende etape af Tour de France 2013 er en 168 km lang bjergetape. Den bliver kørt torsdag den 18. juli fra Gap i Hautes-Alpes til L'Alpe d'Huez i Isère. 

Rytterne skal op af det berømte bjerg Alpe d'Huez to gange i løbet af etapen.

Gap har været start- eller målby for en etape i Tour de France 22 gange før, imens det bliver L'Alpe d'Huez 27 gang som vært for løbet.

Eksterne henvisninger 
 Etapeside  på letour.fr 

18
19. etape af Tour de France 2013

Nittende etape af Tour de France 2013 er en 204 km lang bjergetape. Den bliver kørt fredag den 19. juli fra Le Bourg-d'Oisans i Isère til Le Grand-Bornand i Haute-Savoie. 

Rytterne skal op af de fem bjerge, Col du Glandon, Col de la Madeleine, Col de Tamié, Col de l’Épine og Col de la Croix Fry

Le Bourg-d'Oisans har været start- eller målby for en etape i Tour de France 20 gange før, imens det bliver Le Grand-Bornands femte gang som vært for løbet.

Eksterne henvisninger 
 Etapeside  på letour.fr 

19
Lea Korsgaard

Lea Korsgaard (født 27. juli 1979) er en dansk journalist, forfatter og bestyrelsesformand for Danmarks Medie- og Journalisthøjskole. Hun er arbejdende bestyrelsesformand for og medstifter af den digitale avis Zetland. Hun var ansvarshavende chefredaktør for Zetland indtil 2021 og har tidligere været journalist på Berlingske og Politiken og forfattet flere bøger. Korsgaard er desuden modtager af blandt andet De Berlingske Journalisters Pris (sammen med Stéphanie Surrugue i 2005) og Årets redaktør (2016).

Liv og karriere 
Korsgaard er datter af Ove Korsgaard (professor ved Aarhus Universitet) og Klara Korsgaard (leder af Nationalt Videncenter for Læsning) og barnebarn af Erik Aalbæk Jensen. Lea Korsgaard voksede op på Gerlev Idræthøjskole og har tre søskende Lynge, Lau og Lise.
Korsgaard blev bachelor i journalistik fra Syddansk Universitet i 2005 og har desuden en mastergrad i sociologi fra The New School i New York City. Praktiktiden tilbragte hun på Politiken. Efter endt uddannelse kom hun til Berlingske som journalist og i 2006 tilbage til Politiken som journalist på kulturredaktionen.

Hun var ansvarshavende chefredaktør for Zetland, der i 2016 blev lanceret som en daglig, digital avis, indtil 2021 hvor hun i stedet blev arbejdende bestyrelsesformand. Hun er medstifter af Zetland sammen med Hakon Mosbech, Silke Bock og Jakob Moll.

Derudover er Lea Korsgaard også medansvarlig for "Zetlands Talenthold", der er et ét-årigt udviklingsforløb, hvor nogle af Danmarks fremmeste unge journalister trænes i at finde deres egen stemme som fortællere.

I 2005 debuterede hun som forfatter med Det store bogtyveri, skrevet sammen med Stéphanie Surrugue, som de to modtog Berlingske Journalisters Pris for samme år. I 2011 udkom hendes anden bog, Ghita – en biografi, om skuespilleren Ghita Nørby. I 2014 udkom Orgasmeland, der handler om psykoanalytikerens Wilhelm Reichs år i Danmark og gruppen Sexpol. Den blev nomineret til Læsernes Litteraturpris i Weekendavisen og Årets historiske bog, der uddeles af Dansk Historisk Fællesråd.

I 2017 udkom minibogen Den der råber lyver –  mediebrugerens manual til løgnens tidsalder i samarbejde med Trygfonden og Bibliotekerne.

Lea Korsgaard er derudover kendt som en flittig samfundsdebattør. Hun skriver kontinuerligt klummer i danske medier og optræder jævnligt i Deadline på DR2.

Referencer

Eksterne henvisninger 
 Lea Korsgaard på Kommunikationsforum.dk
 Om Lea Korsgaard på Syndikats hjemmeside 

Journalister fra Danmark
Faglitterære forfattere fra Danmark
Biografiforfattere fra Danmark
Journalister ved Berlingske
Dansksprogede forfattere fra Danmark
Personer i Kraks Blå Bog
Chefredaktører fra Danmark
21. etape af Tour de France 2013

Enogtyvende etape af Tour de France 2013 er en 118 km lang flad etape. Den bliver kørt søndag den 21. juli fra Versailles til Champs-Élysées i Paris. Dette er samtidig sidste etape i årets udgave af Tour de France. 

Versailles har været start- eller målby for en etape i Tour de France seksten gange før, imens det bliver 39 gang der skal køres opløb på Champs-Élysées.

Eksterne henvisninger 
 Etapeside  på letour.fr 

21
Jurij af Moskva

Jurij Danilovitj af Moskva (, ; også kendt som Georgij Danilovitj; født 1281, død 21. november 1325 i Saraj) var fyrste af Moskva 
(1303-1325) og storfyrste af Vladimir (1317-1325).

Storfyrste af Vladimir 

Jurij var ældste søn af Daniel af Moskva, som var den første fyrste af Moskva fra Rurikslægten. Hans første officielle handling var at forsvare Pereslavl-Zalesskij mod storfyrst Andrej 3. af Vladimir. Efter Andrejs død næste år, stod kampen om titlen som storfyrste af Vladimir mellem Jurij og fyrst Mikhail af Tver. Mens Tvers hær belejrede Pereslavl og Moskva, gik Mikhail til Den Gyldne Horde, hvor khanen i 1318 ophøjede ham til storfyrste af Vladimir, som var den højeste position blandt de russiske fyrster. I mellemtiden arrangerede Jurij mordet på fyrst Konstantin af Razjan. Denne uheldige hersker var blevet fanget af Jurijs far tilbage i 1302 og havde siddet fængslet i Moskva siden da. Han erobrede også Mozjaisk, som tidligere tilhørte fyrsterne af Smolensk.

Kampen mod Mikhail af Tver 

I 1314 sikrede Juri j sig opbakning fra metropolitten Peter og dannede en alliance med Novgorod mod Tver. Nu følte han sig stærk nok til at udfordre Mikhail af Tver hos Horden.
I 1315 gik Jurij til Den Gyldne Horde, og efter at have tilbragt to år der, opbyggede han en alliance med dens leder Uzbeg Khan. Efter Jurijs ægteskab med khannes søster Kontjaka, afsatte Uzbeg Khan Mikhail og udnævnte 1317 Jurij til storfyrste af Vladimir. Tilbage i Rusland med en stor mongolsk styke, gik Jurij mod sin hovedfjende fyrstendømmet Tver. Imidlertid blev Jurijs hær besejret og hans bror Boris og hans hustru blev taget til fange. Derpå flygtede Jurij til Novgorod og bad om fred. Så døde hans hustru uventet, mens hun stadig blev holdt som gidsel i Tver. Jurij benyttede sig af den forvirring, der fulgte og annonceret til khanen, at hun var blevet forgiftet på Mikhails ordre. Khanen indkaldte begge fyrster til Saraj, og efter en retssag blev Mikhail henrettet.

Skatteopkræver for mongolerne 

Jurij vendte derefter tilbage til Rusland i 1319 - lige forhadt af rigets andre fyrster og landets befolkning. Han havde nu fået til opgave at indsamle en alrussiske tribut til Horde. Men Mikhails søn og efterfølger Dmitrij af Tver (med tilnavnet "Dmitrij med de onde øjne") modarbejdede ham stadig. I 1322 søgte Dmitrij hævn for sin fars mord; han gik til Saraj og fortalte khanen, at Jurij havde tilegnet sig en stor del af tributten til Horden. Jurij blev af Horden indkaldte til en retssag, men før nogen formel undersøgelse fandt sted blev han dræbt af Dmitrij. Otte måneder senere blev Dmitrij dog også henrettet af Horden.

Grænsekampe med Sverige 
 
Kort før sin død førte Jurij sin hær til Novgorod for at bekæmpe svenskerne og grundlagde en fæstning i mundingen af Neva-floden. Efter undertegnelsen af Orekhovo-traktaten med Sverige i 1323, fortsatte Jurij østpå og erobrede byen Velikij Ustjug samme år.

Referencer

Eksterne henvisninger 

Regenter af Rusland
Witold Gombrowicz

Witold Marian Gombrowiscz (født 4. august 1904, død 24. juli 1969) var en polsk romanforfatter og dramatiker. Hans værker er karakteriseret ved dyb psykologisk analyse med en god portion tilsatte paradokser samt en vis antinationalistisk tilgang.

Debutroman 
I 1937 udgav han sin første roman, Ferdydurke, som indeholdt mange af hans grundtemaer: Ungdom og umodenhed, skabelse af ens egen identitet gennem samspillet med andre og en ironisk-kritisk tilgang til de sociale klasser i det polske samfund og kultur.

Eftermæle 
Det var først hen imod slutningen af sit liv, at han opnåede den brede popularitet, og er i dag betragtet som en af de mest fremtrædende figurer i polsk litteratur.

Romanforfattere fra Polen
Dramatikere fra Polen
Louis De Geer

Louis De Geer er navnet på en række svenske personer af slægten De Geer:

 Louis De Geer (1587-1652) - finans- og industrimand af vallonsk oprindelse
 Louis De Geer (1622-1695) - finans- og industrimand, søn af førnævnte
 Louis De Geer (1818-1896) - Sveriges første statsminister
 Louis De Geer (1824-1887) - friherre, godsejer og rigsdagsmand
 Louis De Geer (1854-1935) - Sveriges statsminister 1920-21
 Louis De Geer (1888-1954) - forfatter
 Louis De Geer (1910-1987) - friherre, ambassadør, far til Carl Johan De Geer